– Мы ведаем, што ў 2019 годзе Краінай – Ганаровым госцем на беларускім кніжным кірмашы будуць Злучаныя Штаты Амерыкі, – расказвае дырэктар Купалаўскага музея Алена Ляшковіч. – Відавочна, шырока будзе гучаць англійская мова. Таму мы вырашылі расказаць пра творчасць нашага класіка і па-англійску. Магчыма, і гасцям са Злучаных Штатаў Амерыкі будзе цікава даведацца пра повязь народнага песняра Беларусі з амерыканскай тэмай. Янка Купала быў добра знаёмы з амерыканскай літаратурай. У адным са сваіх публіцыстычных артыкулаў пісаў пра свае чытацкія зацікаўленні творчасцю Эдгара По, Уолта Уітмена, Тэадора Драйзера і Эрнэста Хэмінгуэя.